
– Esselamu alejkum. Imam dilemu oko stambenog kredita, ovo je stvarno stanje jer sam danima provjeravao, pa bi molio vaš SAVJET, htio bi da podignem stambeni kredit.  

Bio sam u BBI banci : 30.000 na 7 god. rata je 482 km, znači vraćam oko 40.500 ( 70 % plaćaju račune, a 30 % daju u kešu).


U NLB banci isti iznos na isti period, rata 442 km vraćam oko37.200 ( 50% plaćaju račune 50% keš). Šta da radim? Da vas Allah nagradi za vaš trud.


* 
* 
* 
* 
* 
* 
* 

 

PRAKTIČAN PRIMJER “beskamatnog” KREDITA U BBI BANCI
===================================================

 

Alejkumusselam.


Oko ova dva kredita ne bi trebao imati dilemu, oba su šerijatski zabranjena, jer su zasnovana na kamati samo je razlika u procentualnoj visini kamate.


Naime, po onome što nudi BBI banka, tj. 30.000 KM na 7 god. pri čemu je rata 482 KM, odnosno da trebaš vratiti otprilike oko 40.500 KM, kamatna stopa je oko 35%. Pretpostavljam da se u ugovoru tvrdi, kao što je praksa, kako je zasnovan na islamskim i šerijatskim principima te da u njemu nema kamate i tome slično.


Onda se postavlja pitanje, ako nema kamate zašto se na posuđenih 30 000 KM vraća još 10 500 KM više, naravno odgovor je jasan, jer je to kamata kako god je zvali: RENTA, MARŽNA STOPA, i slično. Ono što upada u oči je tako velik i nemilosrdan procenat kamatne stope na kojem mogu da pozavide mnoge klasične kamatne banke koje jasno i otvoreno rade na kamatnom sistemu, za razliku od BBI banke koja LAŽNO I PODLO tvrdi da je islamska banka.


A što se tiče NLB banke, ona u osnovi posluje na kamatnom sistemu i daje kredite sa kamatom što znači da je uzimanje kredita od nje šerijatski zabranjeno u osnovi, osim što ova banka ne tvrdi da radi na islamskim principima poslovanja, tj. bez kamate. Uočljivo je da je kamatna stopa kredita kojeg daje NLB banka mnogo manja od “islamske” BBI banke.


Naime, NLB banka daje na isti period od 7 godina kredit iste vrijednosti s tim da je rata 442 km, što znači da klijent vraća oko 37.200 KM, a to opet znači da je kamatna stopa oko 24%.


Ve billahi tevfik.


Na pitanje odgovorio dr. Zijad Ljakić – zijad-ljakic.com


